EkBass/fiwiki-20250220-pages-articles huggingface dataset:
Mike McColl

Mike McColl on yhdysvaltalainen ääninäyttelijä, joka työskentelee enimmäkseen trailereiden äänenä. Hän oli myös kymmenen kauden verran (2003–2012) FOXilla Super Bowlin äänenä.Q&A;: Super Bowl Voice Mike McColl ... VoiceOverXtra 26.2.2012 Viitattu 6.5.2012 McColl on ääninäyttelyt myös videopeleissä ja oli muun muassa sarjakuvaroisto Skorpionin äänenä Spider-Man videopelissä. Hän on tehnyt myös vieraileviarooleja televisiosarjoissa Chicagon lääkärit ja Kunnian miehet. ==Lähteet== ==Aiheesta muualla== * Voice Chasers Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Syntymävuosi puuttuu Luokka:Elävät henkilöt
George Richardson

George Taylor Richardson (14. syyskuuta 1886 – 10. helmikuuta 1916) oli kanadalainen jääkiekkoilija joka loi uransa ennen ammattimaisen kiekon aikaa. Richardson edusti Queen's Universityn joukkuetta. Richardson valittiin Hockey Hall of Fameen 1950.Richardson Legends of Hockey -sivustolla. Viitattu 6.5.2012. ==Lähteet== Luokka:Kanadalaiset jääkiekkoilijat Luokka:Hockey Hall of Fame Luokka:Kanadalaiset ensimmäisessä maailmansodassa kaatuneet Luokka:Vuonna 1886 syntyneet Luokka:Vuonna 1916 kuolleet
Dickie Boon

Richard Robinson ”Dickie” Boon (10. tammikuuta 1878 – 3. toukokuuta 1961) oli kanadalainen jääkiekkoilija ja -manageri. Robinson pelasi hyökkääjänä Montreal Hockey Club (Montreal HC) -seurassa Canadian Amateur Hockey Leaguessa (CAHL) ja Montreal Wanderersissa Federal Amateur Hockey Leaguessa (FAHL) 1900-luvun alussa. Pelaajana hän saavutti kaksi Stanley Cupia ja johti managerina organisaationsa (Wanderers) vielä neljään mestaruuteen. Boon oli alppihiihdon maailmanmestari Lucile Wheeler-Vaughanin setä. == Aiheesta muualla == * Dickie Boon Legends of Hockey -sivustolla Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1878 syntyneet Luokka:Vuonna 1961 kuolleet
Björn Nyberg (veneenrakentaja)

Björn ”Nalle” Nyberg (5. toukokuuta 1933 Viitasaari – 30. elokuuta 2010 Luvia) oli suomalainen veneenrakentaja ja -suunnittelija. Hän oli alkuperäiseltä koulutukseltaan sahateknikko ja työskenteli alalla Ruotsissa ja Englannissa. 1960-luvulla Nyberg alkoi valmistaa veneitä Satakunnassa Luvialla. Nyberg suunnitteli Scylla-purjeveneen. Sen esikuvana Nyberg käytti muun muassa norjalaisen Colin Archerin suunnittelemia luotsikuttereita. Hän yhdisti norjalaiset ja ruotsalaiset vaikutteet vanhaan luvialaiseen veneenrakennusperinteeseen ja onnistui luomaan venetyypin, josta tuli suosittu purjehtijoiden keskuudessa. Nybergin veneveistämö valmisti neljänkymmenen vuoden aikana yli 70 Scylla-venettä. Scylla-veneillä purjehtivat muun muassa näyttelijä Antti Litja sekä kirjailija Antti Tuuri. Vuonna 1985 elokuvaohjaaja Pekka Parikka julkaisi Scylla-veneen rakentamisesta ja ensipurjehduksesta kertovan kirjan Myrskylintu nousee siivilleen. Nybergille myönnettiin vuonna 1994 puuvenemestarin arvonimi, Suomenlahden puuveneilijät ry puolestaan myönsi vuonna 2010 hänelle vuotuisen Pro Puuvene -palkinnon. Nyberg oli myös mukana rakentamassa ja suunnittelemassa vuonna 2010 Luvialla vesille laskettua kaljaasi Ihanaa. ==Lähteet== *Antti Tuurin laatima Björn Nybergin muistokirjoitus Helsingin Sanomissa ===Viitteet=== Luokka:Suomalaiset veneenrakentajat Luokka:Suomalaiset yrittäjät Luokka:Vuonna 1933 syntyneet Luokka:Vuonna 2010 kuolleet
Loitontajahermo

Loitontajahermo on kuudes aivohermo (). Loitontajahermo hermottaa silmän rectus lateralis -lihasta. Muut silmää hermottavat aivohermot ovat telahermo ja silmän liikehermo. Luokka:Aivohermot
Björn Nyberg

Björn Nyberg tai Björn Nybergh -nimisiä henkilöitä ovat: *Björn Nybergh (1922–2010), suomalainen juristi ja oikeusneuvos *Björn Nyberg (1933–2010), suomalainen veneenrakentaja *Björn Nyberg (s. 1929), ruotsalainen fantasiakirjailija
Hilary ja Jackie

Hilary ja Jackie () on Anand Tuckerin ohjaama, vuonna 1998 valmistunut brittiläinen elämäkertaelokuva, joka kertoo englantilaisen sellistin Jacqueline du Prén perhe-elämästä, urasta ja erityisesti myrskyisestä suhteesta sisareensa Hilaryyn. Jackie sairastuu MS-tautiin, joka päättää hänen sellistin uransa ja melko nopeasti myös hänen elämänsä. Elokuva perustuu du Prén veljen ja sisaren, Piersin ja Hilaryn, kirjoittamiin muistelmiin. == Juoni == Elokuva on jaettu kahteen osaan. Ensimmäisessä tapahtumat kerrotaan Hilaryn näkökulmasta ja toisessa Jackien. Elokuvan alussa sisarukset ovat lapsia, ja saavat tanssi- ja soitinopetusta äidiltään. Hilary soittaa huilua ja Jackie selloa. Jackiestä tulee virtuoosi, joka nousee nopeasti kansainväliseen maineeseen. Hän menee myöhemmin naimisiin pianisti/kapellimestari Daniel Barenboimin kanssa. Toisaalla Hilary soittaa amatööriorkesterissa ja menee naimisiin Christopher Finzin, säveltäjä Gerald Finzin pojan, kanssa. Jackie ei tahdo olla yhdessä miehensä kanssa ja pakenee Hilaryn luokse maaseudulle. Hilary auttaa Jackien jaloilleen tämän hermoromahduksesta ja antaa hyväksyntänsä Jackien ja miehensä Christopherin seksisuhteelle, Jackien pyynnöstä. Elokuvan viimeinen osa keskittyy yksityiskohtiin Jackien elämän viidestätoista viimeisestä vuodesta. Hänellä diagnosoidaan MS-tauti, hän menettää hermostonsa hallinnan, halvaantuu, muuttuu kuuroksi ja lopulta menehtyy. Elokuva loppuu hetkeen, jossa Jackien henki seuraa tämän ja siskonsa leikkiä rannalla pieninä tyttöinä. == Näyttelijät == == Aiheesta muualla == * Luokka:Elämäkertoihin ja muistelmiin perustuvat elokuvat Luokka:Vuoden 1998 brittiläiset elokuvat Luokka:Elokuvat terveydenhoidosta
Sleeping Dogs

Sleeping Dogs on United Front Gamesin ja Square Enix Europen kehittämä avoimeen pelimaailmaan sijoittuva toimintaseikkailupeli. Square Enix julkaisi pelin elokuussa 2012 Microsoft Windowsille, PlayStation 3:lle ja Xbox 360:lle. Pelistä julkaistiin 8. lokakuuta 2014 paranneltu versio Xbox One:lle, PS4:lle sekä Microsoft Windowsille. Uudessa versiossa on entistä paremmat grafiikat sekä paranneltu valaistus. Siihen myös kuului kaikki lisäosat. Peliä kehitettiin alun perin True Crime -pelisarjaan kolmanneksi osaksi nimellä True Crime: Hong Kong. Julkaisija Activision kuitenkin peruutti pelin julkaisun, koska se arvioi pelin olevan kyvytön kilpailemaan muiden avoimen pelimaailman videopelien kanssa ja tuottamaan tarpeeksi voittoa. Pelihahmona toimii Hongkongissa toimiva peitepoliisi Wei Shen. Peli sai OPM UK -peliarvostelussa arvosanan 9/10. == Katso myös == *Sun Yee On == Lähteet == Luokka:Vuoden 2012 videopelit Luokka:Toimintaseikkailupelit Luokka:Avoimen pelimaailman pelit Luokka:Windows-pelit Luokka:PlayStation 3 -pelit Luokka:Xbox 360 -pelit
Iivana Julma (elokuva)

Iivana Julma (, Ivan Groznyi) on Sergei Eisensteinin ohjaama kaksiosainen elokuva, jonka ensimmäinen osa on vuodelta 1944, toinen vuodelta 1946. Kolmas osa oli suunnitteilla, osin kuvattukin mutta jäi kesken. Materiaalista koottiin myöhemmin elokuvaArto Pajukallio: Elokuvat. Helsingin Sanomat 6.5.2012, s. D 14.. Eisensteinin teos on neuvostoelokuvan klassikoita. Elokuva sukeltaa 1500-luvulla eläneen Venäjän tyrannimaisen tsaarin Iivana Julman mielenliikkeisiin. Tsaari kokoaa vallan itselleen, ja papit ja pajarit ryhtyvät juonittelemaan häntä vastaan.Päivän elokuvia. Tv-maailma 17/2012. Vuonna 1979 kolmekymmentä suomalaista elokuva-arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja Iivana Julma oli mukana heistä yhdeksäntoista listallaErkki Astala: Ne sata tärkeintä, Projektio 2/1980, s. 7.. Kriitikko Arto Pajukallio toteaa, että elokuva vakuuttaa katsojan yhä. == Näyttelijät == ; Ensimmäinen osa ; Toinen osa == Lähteet == == Aiheesta muualla == * Sergei Mikhailovich Eisenstein Collection, Museum of Modern Art museoarkisto * * * * * * Luokka:Neuvostoliittolaiset mustavalkoelokuvat Luokka:Sergei Eisensteinin ohjaamat elokuvat Luokka:Historialliset elokuvat Luokka:Vuoden 1944 elokuvat Luokka:Vuoden 1946 elokuvat
José Luís Peixoto

thumb|José Luís Peixoto José Luís Peixoto (s. 1974) on portugalilainen kirjailija. Suomessa on julkaistu hänen romaaninsa Tyhjä Taivas, joka on Portugalissa voittanut Jose Saramago -kirjallisuuspalkinnon. Syksyllä 2017 Enostone kustannus julkaisi Rita Dahlin suomentaman Peixoton runokokoelman Ruhtinas, joka rakastui orjaan (ISBN 978-952-5960-59-4). Luokka:Portugalilaiset kirjailijat Luokka:Syntymävuosi puuttuu Luokka:Elävät henkilöt
Saint Helena, Ascension ja Tristan da Cunha

Saint Helena, Ascension ja Tristan da Cunha on Britannian merentakainen alue, joka sijaitsee Etelä-Atlantilla. Se koostuu Saint Helenan, Ascensionin ja Tristan da Cunhan saarista. Aiemmin kaikkia saaria hallittiin Saint Helenalta käsin, mutta vuonna 2009 kaikille annettiin samanarvoinen asema. == Lähteet == == Aiheesta muualla == *
J. H. Heidenstrauch

Johan Henrik Heidenstrauch (30. huhtikuuta 1776 Helsinki – 21. lokakuuta 1847 Helsinki) oli suomalainen kauppias. Hänen Helsinkiin rakennuttamiaan taloja ovat presidentinlinna ja nykyinen Ruotsin suurlähetystön rakennus. Heidenstrauchin isoisä oli muuttanut 1743 Turun rauhan jälkeen Haminasta Helsinkiin. Heidenstrauchin kauppiassuku oli 1800-luvun alussa Helsingin rikkain. Käytyään Helsingin triviaalikoulua J. H. Heidenstrauch siirtyi isänsä Petter Heidenstrauchin kauppahuoneen palvelukseen, ja tuli 1809 sen johtoon. Hän sai porvarinoikeudet elokuussa 1814 ja vannoi seuraavana vuonna porvarinvalan. Hän kuului kaupungin merkittävimpiin laivanvarustajiin ostettuaan 1812 Valkosaaren ja vähän myöhemmin Nihdin telakan. Heidenstrauch omisti myös useita kauppalaivoja, makasiineja Helsingin Katajanokalla, puolet sahasta ja tilan Mäntsälässä. Häntä pidettiin yleisesti Helsingin rikkaimpana asukkaana. Heidenstrauch sai 1819 keisarillisen vierailun yhteydessä kauppaneuvoksen arvonimen. Hän toimi Helsingin laiva-asiamiehenä ja merimieshuoneen johtajana sekä vuodesta 1824 valtion merenkulkutoimikunnan jäsenenä. Heidenstrauch osti 1814 nuoremman veljensä kanssa Helsingin Kauppatorin laidalta entisen suolamakasiinin ja muutatti sen komeaksi yksityistalokseen. Valtio osti sen 170 000 ruplan hinnalla vuonna 1837 ja se muutettiin Carl Ludvig Engelin suunnitelmien mukaisesti keisarilliseksi palatsiksi. Nykyisin rakennus on Suomen presidentinlinna. Heidenstrauch rakennutti viereiseen kortteliin 1842 valmistuneen uuden kolmikerroksisen talon, joka vuorostaan muutettiin Ruotsin suurlähetystön käyttöön 1921. Kumpaankin rakennukseen on viitattu ”Heidenstrauchin talona”. Myös Heidenstrauchin setä Nathanael Heidenstrauch oli helsinkiläinen kauppias, joka sai kauppaneuvoksen arvonimen. Johan Henrik Heidenstrauch pysyi ikänsä naimattomana ja kuoli 71-vuotiaana kuumekohtaukseen. ==Lähteet== Luokka:Suomalaiset kauppiaat Luokka:Suomalaiset laivanvarustajat Luokka:Kauppaneuvokset Luokka:Vuonna 1776 syntyneet Luokka:Vuonna 1847 kuolleet
Anna-Leena Sipilä

Anna-Leena Sipilä (oik. Lahtela, s. 20. helmikuuta 1967 Pyhäjärvi) on suomalainen näyttelijä. Sipilä valmistui Teatterikorkeakoulusta teatteritaiteen maisteriksi vuonna 1995. Vuosina 1993–1994 hän opiskeli näyttelemistä Ranskassa Conservatoire National Supérieur d´Art Dramatique -koulussa. Sipilä on työskennellyt pääasiassa freelance-näyttelijänä muun muassa Kansallisteatterissa, Espoon Kaupunginteatterissa, Lahden kaupunginteatterissa, Tampereen Työväen Teatterissa sekä Q-teatterissa. Vuosina 2009–2010 Sipilä näytteli Wasa Teaterin ja ruotsalaisen Riksteaternin yhteistuotannossa Svinalängorna-näyttämösovituksen äidin roolin. Esitys kiersi Suomen ja Ruotsin teattereissa. Sipilä on esiintynyt myös lukuissa TV- ja elokuvarooleissa. Radiossa hän on esiintynyt useissa eri kuunnelmissa. Vuonna 2000 hän oli ehdolla Jussi-palkinnon saajaksi Mirjan roolista elokuvassa Pikkusisar. Sipilä on ollut naimisissa näyttelijä-kirjailija Johannes Lahtelan kanssa vuodesta 2003 lähtien. Pari ilmoitti eroavansa elokuussa 2022, mutta käytyään parisuhdeterapiassa peruivat eronsa loppuvuodesta 2022. Marraskuussa 2023 he hakivat uudelleen yhdessä eroa. == Filmografia == Elokuvat Elokuvat Elokuvat Vuosi Elokuva Rooli 1988 Ihmiselon ihanuus ja kurjuus Nuori nainen 1989 Lejonbruden 1991 Rölli – hirmuisia kertomuksia Röllimetsän asukas 1992 Kultainen vasikka Sisko Kauhun millimetrit Marjaan lopussa törmäävä nainen 1996 Syrjähyppyjä Irina 1997 Viisi tytärtäni Mirjami 1998 Liian paksu perhoseksi Maikki 1999 Ihon aika Anna Pikkusisar Mirja Ristiaallokossa Siru 2002 Haaveiden kehä Tuija 2004 Saara Pitkänen Doris 2009 Maata meren alla Lääkäri 2012 Tähtitaivas talon yllä Paavon äiti 2013 Ainoat oikeat sylkevä nainen 2015 Viikossa aikuiseksi Alli 2015 Onnelin ja Annelin talvi rouva Vaaksanheimo 2018 Oma maa sairaanhoitaja Juice Juicen äiti 2021 Syke-elokuva: Hätätila kalamiehen vaimo 2022 Huonot naiset Ulla Lyhytelokuvat Lyhytelokuvat Lyhytelokuvat Vuosi Elokuva Rooli 1987 Haku päällä 1988 Eksyneet ruusut 1990 Condom Pyykkiä ripustava tyttö 1994 Pohjalla 1997 Keikka Pariskunnan nainen 2000 Rytmihäiriöitä useita rooleja 2004 Karaoke Merja 2005 Mittari Taksikuski Televisiosarjat Televisiosarjat Televisiosarjat Vuosi Sarja Rooli 1995 Kotikatu nuori tyttö 1996 Elämän suola Kaisa 1997 Kadonnut näky Kisse Moilanen 1999 Team Ahma Kuplan ostaja 1999, 2001 Kaverille ei jätetä Anja / Tuire 2002 Yhteinen huone Kotikatu Krista 2003 Sisaret Anni Kivihalme Kirje isältä Saara Simanen 2011 Enon opetukset Jussin äiti 2011–2014 Klikkaa mua Riitta 2014 Syke Heikin vaimo 2016–2020 Ex-onnelliset Reija Leppä 2018 Donna kiinteistövälittäjä Haverinen 2019 M/S Romantic seurueen nainen Melkein totta Marja Roba Maire Lipsanen Sipoon herttua Hennala 2020 Keihäsmatkat Marke 2021 Aikuiset pesulatäti Hotel Swan Helsinki Lady D 2021, 2023 Maria Kallio psykologi Ulla Makkonen 2022 Kultakala pesulatyöntekijä Kaikki synnit Aino Taskinen 2023 Onnela kurssin vetäjä == Lähteet == == Aiheesta muualla == * Anna-Leena Sipilän profiili Näyttelijäliiton sivuilla Luokka:Suomalaiset näyttelijät Luokka:Vuonna 1967 syntyneet Luokka:Elävät henkilöt
O-Kresoli

o-Kresoli eli ortokresoli (C7H8O) on fenoleihin kuuluva orgaaninen yhdiste. Yhdistettä käytetään väriaineiden, antioksidanttien ja muiden kemikaalien valmistuksessa. o-Kresoli on m-kresolin ja p-kresolin isomeeri. == Ominaisuudet ja valmistus == o-Kresoli on huoneenlämpötilassa valkoisia kiteitä. Yhdiste liukenee hieman veteen ja vesiliuokset ovat heikosti happamia. Yhdisteen happamuus on samaa luokkaa fenolin kanssa. Viitattu 6.5.2012 John F. Lorenc, Gregory Lambeth & William Scheffer: Alkylphenols, Kirk-Othmer Encyclopedia of Chemical Technology, John Wiley & Sons, New York, 2003 Viitattu 06.05.2012Helmut Fiege: Cresols and Xylenols, Ullmann's Encyclopedia of Industrial Chemistry, John Wiley & Sons, New York, 2000 Viitattu 6.5.2012 o-Kresolia ja sen isomeerejä esiintyy kivihiilitervassa ja aikaisemmin kivihiiliterva oli sen tärkein lähde. Yhdiste voidaan erottaa isomeereistaan tislaamalla. Nykyään suurin osa käytetystä o-kresolista valmistetaan synteettisesti. Käytetyin tapa on kaasufaasissa tapahtuva fenolin alkylointi metanolilla. Katalyyttinä käytetään usein alumiinioksidia, mutta myös muita metallioksideja voidaan käyttää. Erittäin puhdasta o-kresolia voidaan tuottaa myös o-klooritolueenin emäshydrolyysillä. == Käyttö == o-Kresolia käytetään muiden yhdisteiden, kuten herbisidinä käytettävän dinitro-o-kresolin (4,6-dinitro-2-metyylifenoli) ja 4-kloori-2-metyylifenolin valmistukseen. Yhdisteestä voidaan syntetisoida myös kumariinia, karvakrolia, väriaineita ja kumien hapettumisenestoaineissa käytettävää 6-tert- butyyli-2-metyylifenolia. o-Kresoli on lähtöaine eräiden fenyyliformaldehydi- ja novolakkahartsien valmistuksessa. Erityisesti o-kresoliin perustuvilla novolakkahartseilla on käyttöä elektroniikkateollisuudessa. == Lähteet == == Aiheesta muualla == *Human Metabolome Database (HMDB): o-Cresol *Food Component Database (FooDB): 2-Methylphenol *Toxin and Toxin Target Database (T3DB): o-Cresol *Kyoto Encyclopedia of Genes and Genomes (KEGG): o-Cresol *ChemBlink: o-Cresol *Dr. Duke's Phytochemical and Ethnobotanical Databases: o-Cresol Luokka:Fenolit
Johannes Lahtela

Johannes Lahtela (s. 1975 Helsinki) on suomalainen kirjailija, näyttelijä ja entinen ortodoksipappi. ==Ura== Lahtela valmistui Teatterikorkeakoulusta vuonna 2001 teatteritaiteen maisteriksi ja on näytellyt muun muassa Vaasan ja Seinäjoen kaupunginteattereissa. Merkittävimmät teatteriroolit ovat Macbethin rooli näytelmässä Macbeth (ohj. Jotaarkka Pennanen, Vaasan kaupunginteatteri) sekä Alan Strangin rooli näytelmässä Equus (ohj. Kaija Viinikainen, Vaasan kaupunginteatteri). Hän on tehnyt myös TV-, elokuva- ja radiorooleja, joista merkittävimmät ovat Simpan rooli TV-lyhytelokuvassa Lapinpoika (ohj. Joona Tena, YLE 1999) ja runomonologin Pohjakosketus TV-taltiointi. Lahtela on erikoistunut runomonologeihin. Pohjakosketus (Pentti Saaritsan runoista) voitti vuonna 2002 Pieksämäen Teatterimaraton -monologikilpailun jaTiarnia (Pentti Saarikosken runoista) voitti vuonna 2003 Lahden runomaratonin. Johannes Lahtela palkittiin vuonna 2003 Tarmo Manni -stipendillä ansioituneesta näyttelijäntyöstä. Vuonna 2009 hän perusti Esiintymistaidon Akatemia Oy:n yhdessä pedagogi Ilkka Tyynelän kanssa, mutta ei toimi enää yrityksessä. Ensimmäisenä suomalaisena teatterintekijänä Lahtela esiintyi Armenian Jerevanissa kansainvälisellä Highfest-teatterifestivaalilla vuonna 2014. Festivaaliesitys oli Pentti Saaritsan runoista koottu monologi, joka tekstitettiin venäjäksi. Johannes Lahtela vihittiin ortodoksisen kirkon papiksi oman toimen ohelle vuonna 2017, mutta hän luopui pappeudesta vuonna 2022 avioeronsa vuoksi. Lahtelalla on myös ortodoksisen teologian maisterin tutkinto. Pro gradun Lahtela teki aiheesta alkoholismi hengellisenä sairautena. Lahtela oli Suomen Keskustan Uudenmaan vaalipiirin ehdokas vuoden 2023 eduskuntavaaleissa mutta ei tullut valituksi. Lahtela on julkaissut neljä kirjaa (Otava, Tammi), ja hänen esikoisteoksensa oli Samuli Edelmannin alkoholismikuvaus Samuli. Pimeydestä valoon (Otava 2021). Keväästä 2024 alkaen hän on toiminut viestintätoimisto Kreab Helsingin vuorovaikutusjohtajana. Tuorein kirja on Yksinäisen miehen poika (Tammi 2024). == Yksityiselämä == Johannes Lahtela oli naimisissa näyttelijä Anna-Leena Sipilän kanssa. He avioituivat vuonna 2004. Lahtela haki Sipilästä avioeroa vuonna 2022, mutta perui erohakemuksensa myöhemmin samana vuonna. Heillä on yksi lapsi. Pari kuitenkin erosi lopullisesti vuoden 2023 marraskuussa. Lahtelan vanhemmat ovat kirjailija Markku Lahtela ja keramiikkataiteilija Marjatta Lahtela. Hänen isoisänsä oli Olavi Lahtela, isoäitinsä kirjailija Kyllikki Kallas ja isoisän isä kansanedustaja Matti Lahtela. == Teokset == * * * * == Lähteet == ==Aiheesta muualla== * * * Johannes Lahtela Flinkkilän vieraana, YLE Areena * HS: Yksinäisen miehen poika Luokka:Suomalaiset näyttelijät Luokka:Vuonna 1975 syntyneet Luokka:Elävät henkilöt Luokka:Suomen ortodoksisen kirkon papit Luokka:Suomalaiset kirjailijat
TV-mittaritutkimus

TV-mittaritutkimus on Finnpanelin toteuttama tutkimus, jonka tarkoituksena on selvittää suomalaisten television käytön määrää. Mittaritutkimukseen on valittu satunnaisesti 1 100 taloutta niin, että ne edustaisivat kaikkia suomalaisia TV-talouksia. Tutkimukseen osallistuu yhteensä noin 2 300 henkilöä. ==Aiheesta muualla== *Finnpanel Oy == Lähteet == Luokka:Televisio
Enteerinen hermosto

Enteerinen hermosto on autonomisen hermoston osa joka ohjaa ruuansulatuskanavaa. Järjestelmä sijaitsee ruuansulatuskanavan yhteydessä ja se kehittyy alkion hermostopienasta. Enteerisen hermoston toiminta perustuu paljolti autonomisen hermostoston lähettämiin viesteihin, mutta se kykenee myös täysin itsenäisten toimintojen, kuten refleksien suorittamiseen ilman keskushermoston apua. Enteerinen hermosto käsittää noin sata miljoonaa neuronia. Vertailun vuoksi sukkulamadoilla on aivoissa vain 300 neuronia, koiralla 160 miljoonaa neuronia ja ihmisaivoissa on 86 miljardia neuronia . ==Lähteet== Luokka:Ääreishermosto
Reid Motorsport

Reid Motorsport on brittiläinen pikkuformulatalli. Tallin johtajana toimii Anthony Reid. Talli perustettiin vuonna 2009, jolloin talli kilpaili Superleague Formula sarjassa valmistaen autot Sevilla FC, Galatasaray S.K. ja AC Milan joukkueille. Talli jatkoi sarjassa vuodet 2010-11 yhteistyössä Atech GP-tallin kanssa. Vuonna 2012 talli kilpaili Eurocup Formula Renault-sarjassa yhteistyössä Atech-tallin kanssa. Luokka:Brittiläiset autourheilutallit
Hotels.com

Hotels.com on yhdysvaltalainen Expedia-ryhmään kuuluva verkkosivusto, jonka kautta voi varata hotellihuoneita kaikkialta maailmasta joko suoraan sivuilta tai puhelimitse. Sivusto palvelee 34:llä eri kielellä ja sen piirissä on yli 145 000 hotellia noin 19 000 paikkakunnalla. Majoitusvaihtoehdot ulottuvat aamiaismajoituksesta huoneistoihin ja hotelleihin. Hotels.com on perustettu 1991 nimellä Hotel Reservations Network Inc., ja toimintansa verkossa se aloitti vuonna 1996. Vuodesta 2001 lähtien Hotels.com on ollut osa Expedia Inc. -yritystä, johon kuuluu nykyisin myös muun muassa Trivago. Nimi Hotels.com otettiin käyttöön vuonna 2002. Yrityksen pääkonttori on Dallasissa Texasissa. Henkilökuntaa sillä on 1 150.http://investing.businessweek.com/research/stocks/private/snapshot.asp?privcapId=410682 ==Lähteet== ==Aiheesta muualla== *Hotels.com varaussivusto Luokka:Yhdysvaltalaiset verkkokaupat
Parti Québécois

Parti Québécois (PQ) [paʁti kebekwa] on keskustavasemmistolainen kanadalainen, ranskankielisessä Quebecin provinssissa toimiva puolue. Se perustettiin vuonna 1968, ja sen päämääränä on Quebecin irrottaminen Kanadasta. == Historia == Parti Québécois perustettiin 1968, ja sen ensimmäinen johtaja oli René Lévesque. Itsenäisyyttä kannattanut puolue sai provinssin pääministerin Robert Bourassan ohjaamaan lainsäädäntöä sen vaatimaan suuntaan, sillä hän pelkäsi muuten oman puolueensa Quebecin liberaalipuolueen kannattajien liittyvän Parti Québécois’n riveihin. Vuonna 1974 säädettiin laki, joka rajoitti englannin kielen käyttöä kouluissa ja teki ranskasta siviilihallinnon kielen. Englanninkieliset vastustivat kehitystä. Quebecin vapautusarmeijan terroritekojen 1960-luvulta alkaen aiheuttama muuttoliike Montrealista Torontoon kiihtyi, kun PQ pääsi valtaan vuoden 1976 vaaleissa.Henriksson, s. 253–255. Lévesquesta tuli Quebecin pääministeri PQ:n voitettua vaalit. Ranskasta tehtiin 1977 provinssin virallinen kieli. PQ:n oltua vallassa neljä vuotta se järjesti kansanäänestyksen Kanadasta eroamisesta. Eron vastustajat saivat 59 prosenttia äänistä ja voittivat. Vaikka eroa kannatti alle puolet äänestäneistä, PQ lisäsi vuoden 1981 vaaleissa parlamentin paikkalukuaan. Vaalimenestystä on selitetty sillä, että vaikka quebeciläiset eivät kannattaneet eroamista, he uskoivat PQ:n pystyvän korostamaan politiikassaan provinssin omaleimaisuutta. PQ menetti kuitenkin valta-asemansa 1986, jolloin Bourassan liberaalit nousivat uudelleen valtaan. PQ sai vuoden 1994 vaaleissa jälleen voiton, ja Quebecin pääministeriksi nousi puoleen johtaja Jacques Parizeau. Seuraavana vuonna se järjesti uuden kansanäänestyksen, jossa eron vastustajat voittivat jälleen, tosin tällä kertaa vain noin prosenttiyksikön erolla. Kansallisen Bloc Québécois -puolueen johtajasta Lucien Bouchardista tuli 1996 myös Parti Québécois’n johtaja. Hän johdatti PQ:n vaalivoittoon 1998. Bouchard erosi 2001 puolueen johdosta ja Quebecin pääministerin paikalta, ja hänet korvasi Bernard Landry.Encyclopædia Britannica. PQ menetti vuoden 2003 vaaleissa 45 paikkaa ja kärsi tappion liberaaleille. Seuraavissa vaaleissa, 2007 puolue tippui provinssin kolmanneksi suurimmaksi puolueeksi. Seuraavissa vaaleissa se nousi jälleen toiseksi suurimmaksi. == Lähteet == * * === Viitteet === == Aiheesta muualla == *Puolueen kotisivut Luokka:Kanadan puolueet Luokka:Québec Luokka:Kansallisten vähemmistöjen puolueet
Alppilan kirkko

Alppilan kirkko on Alppilan osa-alueella Helsingissä sijaitseva kirkkorakennus. Vuonna 1957 valmistuneen kirkon ovat suunnitelleet arkkitehdit Keijo Ström ja Olavi Tuomisto. Kirkon nimi oli alun perin Kotkankadun seurakunnallinen työkeskus. Lähellä Linnanmäkeä sijaitseva kirkko on monitoimirakennus, siinä on kirkkosalin lisäksi seurakuntasali, kappeli, rippikoulusali ja kirkkoherranvirasto sekä urheilu- ja kerhotiloja. Rakennuksen yhteydessä on myös asuntoja. Kappelin eteisaulassa on taidemaalari Veikko Vionojan suurikokoinen teos Kristus arkisen aherruksen keskellä. Seurakuntasalissa on taidemaalari Juhani Linnovaaran Ristinkukka ja seurakuntasalin lämpiössä kirkon edesmenneen kanttorin Matti Kostian maalaus Pääsiäisaamu. Kirkkohopeat ovat akateemikko Bertel Gardbergin ja tekstiilit Hilkka Vuorisen sekä Eila Annikki Vesimaan suunnittelemat. Kirkon 26-äänikertaiset urut on rakentanut Kangasalan urkutehdas vuonna 1958. Niiden mekaanis-sähköpneumaattinen rakenne on Suomessa ainutlaatuinen. Kirkkorakennus on huonokuntoinen ja se vaatisi perusteellista korjaamista. Korjaamisen sijaan kirkko saatetaan purkaa. Kesällä 2023 Kallion seurakunta ilmoitti suunnittelevansa Alppilan kirkosta luopumista vuoden 2025 aikana ja mahdollisesti siirtävänsä toimintaa Kauppakeskus Triplaan tai muuhun sopivaan tilaan Konepajan alueella. ==Lähteet== ==Aiheesta muualla== Luokka:Helsingin kirkot Luokka:Alppiharju Luokka:Suomen kivikirkot Luokka:Helsingin suojellut rakennukset Luokka:Valtakunnallisesti merkittävät rakennetut kulttuuriympäristöt Suomessa
Kilpiruohot

Kilpiruohot eli kivikilpiruohot (Alyssum) on ristikukkaiskasvien heimoon kuuluva kasvisuku, jossa on 116 lajia.BrassiBase: Alyssum Viitattu 16.1.2022. Kilpiruohoihin sisältyy monia monivuotisina viljeltyjä koristekasveja. == Lajeja == * hietakilpiruoho (Alyssum alyssoides) * huopakilpiruoho (Alyssum hirsutum) * mattokilpiruoho (Alyssum moellendorfianum) * rinnekilpiruoho (Alyssum montanum) * hopeakilpiruoho (Alyssum murale) → hopealaikkaruoho (Odontarrhena muralis)Suomen Lajitietokeskus: Hopealaikkaruoho – Odontarrhena muralis | Taksonomia Viitattu 26.11.2023. * kriminkilpiruoho (Alyssum sphacioticum) * piikkikilpiruoho (Alyssum spinosum) * pikkukilpiruoho (Alyssum desertorum, syn. A. turkestanicum)Räty ja Alanko 2004, s. 23. * kenttäkilpiruoho (Alyssum simplex) * koukerokilpiruoho (Alyssum tortuosum) == Lähteet == * Räty E. ja Alanko P. 2004: Viljelykasvien nimistö. 200 sivua. – Puutarhaliitto, Helsinki. === Viitteet === == Aiheesta muualla == * Finto: Kassu – Kasvien suomenkieliset nimet: Alyssum * Suomen Lajitietokeskus: Kilpiruohot (kivikilpiruohot) – Alyssum * ITIS: Alyssum * United States Department of Agriculture (USDA): Alyssum * Flora of China: Alyssum Luokka:Ristikukkaiskasvit
Sudenporkkanat

Sudenporkkanat (Ammi) on sarjakukkaiskasvisuku (heimo Apiaceae). Kahta lajia käytetään muun muassa leikkokukkina. == Lajeja == * isosudenporkkana (Ammi majus): käytetään leikkokasvina ja yksivuotisena koristekasvina. * sirosudenporkkana (Ammi visnaga, syn. Visnaga daucoides): käytetään lääke- ja leikkokasvina. * azoriensudenporkkana (Ammi huntii) * madeiransudenporkkana (Ammi procerum) * jättisudenporkkana (Ammi trifoliatum) Kassu – Kasvien suomenkieliset nimet: Ammi == Lähteet == == Aiheesta muualla == * Suomen Lajitietokeskus: Sudenporkkanat – Ammi * Funet: Sudenporkkanat (Ammi) * ITIS: Ammi * United States Department of Agriculture (USDA): Ammi * Flora of China: Ammi Luokka:Sarjakukkaiskasvit
Tuikit

Tuikit (Amsonia) ovat monivuotisina viljeltyjä oleanterikasveja (heimo Apocynaceae). ==Tuntomerkit== Tuikkilajeja on parisenkymmentä, ja ne ovat monivuotisia ruohoja tai pieniä pensasmaisia kasveja, jotka ovat kotoisin Etelä-Euroopasta, Länsi-Aasiasta, Japanista ja Pohjois-Amerikasta. Ne kasvavat noin metrin korkuisiksi. Lehdet ovat kirkkaan tai syvän vihreitä, kapeita ja keihäsmäisiä. Varsissa ja lehdissä on valkoista maitiaisnestettä. Botanica, s. 89. Kukat ovat putkimaisia ja suuliuskat leviävät laajalle. Ne sijaitsevat varsien kärjissä leimujen kukintojen tapaisissa kukinnoissa. ==Kasvatus== Tuikit ovat helppohoitoisia perennoja, jotka viihtyvät kosteassa ja hyvin läpäisevässä maassa, joka ei kuivu kesälläkään. Tuikit ovat aurinkoisen tai puolivarjoisen paikan kasveja. Eräät lajit ovat hyvin pakkasen kestäviä, vaikka kuolevatkin maata myöten talvella. Kasveja voidaan lisätä siemenistä tai varhaiskesän pistokkaista tai jakamalla kasvustoja. == Lajeja == Luettelo lajeista, joilla suomenkielinen nimi:Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7.Suomen Lajitietokeskus: Tuikit – Amsonia Viitattu 3.11.2022. * nukkatuikki (Amsonia ciliata) * sinituikki (Amsonia hubrichtii) * kiilutuikki (Amsonia illustris) * turkintuikki (Amsonia orientalis) * tähtituikki (Amsonia tabernaemontana) Amsonia orientalis on melkein hävinnyt alkuperäisiltä kasvupaikoiltaan Koillis-Kreikasta ja Turkista. Se on pensasmainen ja tyveltään puutuva. Lehdet ovat n. 6 cm pitkiä ja kukat purppuransinisiä. Tähtituikki on kotoisin Yhdysvaltojen koillis- ja keskiosista. 60-90 cm:n mittaisten tukevien varsien päässä on pyramidimainen ryhmä pieniä vaaleansinisiä kukkia. Lehdet ovat kapeita tai soikeita ja noin 6 cm pitkiä. Lajin tieteellinen lajinimi on annettu kuuluisan 1500-luvulla vaikuttaneen saksalaisen yrttikirjailijan mukaan. Hän latinisoi nimensä muotoon Tabernaemontanus. == Lähteet == * Botanica. The illustrated A-Z of over 10000 garden plants and how to cultivate them. 1020 sivua. - Köln 1999. ISBN 3-8290-3068-1. * Räty, E. ja Alanko, P. 2004: Viljelykasvien nimistö. 200 sivua. - Puutarhaliiton julkaisuja, Helsinki. ISBN 951-8942-57-9. === Viitteet === Luokka:Oleanterikasvit
Mehikit

Mehikit eli mehiportulakat (Anacampseros) ovat portulakkakasveja (heimo Portulacaceae, jos hyväksytään ns. parafyleettisiä ryhmiä, tai heimo Anacampserotaceae, jos pitäydytään tiukasti monofyleettisiin ryhmiin). Sukuun kuuluu 60 lajia. Nimensä mukaan ne ovat kuivilla alueilla kasvavia mehikasveja. Niitä voidaan viljellä huonekasveina.Räty ja Alanko 2004, s. 24. == Lajeja == * Anacampseros arachnoides – seittimehikkiRäty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. * Anacampseros filamentosa * Anacampseros lanceolata * Anacampseros papyracea – suomumehikki * Anacampseros quinaria * Anacampseros rufescens * Anacampseros telephiastrum – posliinimehikki * Anacampseros ustulata == Lähteet == * Räty, E. ja Alanko, P. 2004: Viljelykasvien nimistö. 200 sivua. - Puutarhaliiton julkaisuja, Helsinki. ISBN 951-8942-57-9. === Viitteet === == Aiheesta muualla == * Finto: Kassu – Kasvien suomenkieliset nimet: Anacampseros * Suomen Lajitietokeskus: Mehikit – Anacampseros Luokka:Caryophyllales
Tabelot

Tabelot on maalaiskunta ja sen keskuskylä Nigerin Agadezin alueen Tchirozérinen departementissa. Se sijaitsee Afassassin laaksossa Aïrvuoriston korkeimman huipun Bagzanin itäpuolella noin 120 kilometriä Agadezista koilliseen. Kunnassa on 30 900 (vuonna 2010, arvio) ja kylässä 1500 asukasta (vuonna 2001, väestönlaskenta). Tabelotin kuntaan kuuluu 45 hallintokylää, yksi perinteinen kylä, yksi pikkukylä, 20 leiriä ja 16 vedenottopaikkaa. Sen asukkaat ovat tuaregeja. Paikallisia elinkeinoja ovat keinokasteluun perustuva puutarhaviljely ja paimentolaisten harjoittama karjanhoito. Tärkeimmät viljelykasvit ovat sipuli, valkosipuli, peruna ja taatelit. Tabelotissa pidetään myös Algeriaan suuntautuvat karjamarkkinat. Osa alueesta on täysin asumatonta autiomaata. ==Lähteet== Luokka:Nigerin kunnat Luokka:Nigerin kylät Luokka:Tchirozérinen departementti
Ananakset

Ananakset eli käpyananakset (Ananas) on kasvisuku, joka kuuluu ananaskasvien (Bromeliaceae) heimoon. Sen kuuluisin edustaja on pääasiassa ravintokasvina käytetty (hedelmä)ananas (Ananas comosus). Sitä kuten eräitä muitakin suvun muotoja voidaan pitää myös huonekasveina. Ananakset ovat kotoisin trooppisesta Etelä-Amerikasta. == Lajeja ja lajikkeita == * Ananas bracteatus ** puna- ananas (Ananas bracteatus 'Tricolor') * ananas eli hedelmäananas (Ananas comosus) ** koristeananas (Ananas comosus 'Variegatus') Räty & Alanko 2004, s. 24. * Ananas macrodontes Ananas bracteatus voidaan luokitella hedelmäananaksen muunnokseksi (A. comosus var. bracteatus). == Lähteet == * Räty, E. & Alanko, P., 2004: Viljelykasvien nimistö – Puutarhaliiton julkaisuja, Helsinki. 200 s. ISBN 951-8942-57-9. === Viitteet === == Aiheesta muualla == * Suomen Lajitietokeskus: Ananakset (käpyananakset) – Ananas *
Blitz (elokuva)

Blitz on vuonna 2011 ensi-iltansa saanut brittiläinen rikoselokuva. Elokuvan on ohjannut Elliott Lester ja käsikirjoittanut Nathan Parker. Pääosassa esiintyivät Jason Statham, Paddy Considine ja Aidan Gillen. == Juoni == Kaakkois-Lontoon poliisilaitos kärsii huonosta maineesta, paitsi etsivä Brantin (Jason Statham) myös traagisten kuolemantapausten, raivonpurkausten ja vääränlaisten ystävien takia. Tilanne muuttuu entistä pahemmaksi, kun Blitziksi itseään nimittävä sarjamurhaaja pyrkii julkisuuteen tappamalla poliiseja. Brant saa etsiä sarjamurhaajan käsiinsä. == Rooleissa == == Lähteet == == Aiheesta muualla == * * * * Luokka:Brittiläiset rikoselokuvat Luokka:Vuoden 2011 brittiläiset elokuvat Luokka:Brittiläiset romaaneihin perustuvat elokuvat
Gougaram

Gougaram on maalaiskunta ja sen keskuspaikka Nigerin Agadezin alueen Arlitin departementissa. Se sijaitsee Aïrvuoriston pohjoisosassa 60 kilometriä Arlitista kaakkoon. Kunnassa on 6 200 (vuonna 2010, arvio) ja Gougaramin vedenottopaikalla 800 asukasta (vuonna 2001, väestönlaskenta). Gougaramin kuntaan kuuluu Oumaratin kylä ja 14 vedenottopaikkaa. Seudun asukkaat ovat keskittyneet Talakin tasangolle. He ovat Kel Tedele ja Kel Takriza -ryhmiin kuuluvia tuaregeja. Tärkein elinkeino on paimentolaisuuteen perustuva kamelinkasvatus. Erougin laaksossa viljellään myös Algeriaan myytävää sipulia. Osa alueesta on täysin asumatonta autiomaata. ==Lähteet== Luokka:Arlitin departementti Luokka:Nigerin kunnat Luokka:Nigerin kylät
Nukkajäkkärät

Nukkajäkkärät (Anaphalis) on kasvisuku asterikasvien heimossa. Lajeja voidaan viljellä monivuotisina koristekasveina avomaalla tai leikkokasveiksi. Suvussa on yhteensä 110 lajia, joita esiintyy alkuperäisinä Aasiassa, Pohjois- Amerikassa ja Chilessä. == Lajeja == * pikkunukkajäkkärä (Anaphalis alpicola) * helminukkajäkkärä (Anaphalis margaritacea) ** japaninnukkajäkkärä (A. margaritacea var. yedoensis) * villanukkajäkkärä (Anaphalis triplinervis) == Lähteet == == Aiheesta muualla == * Suomen Lajitietokeskus: Nukkajäkkärät – Anaphalis Luokka:Asterikasvit
Iférouane

Iférouane on maalaiskunta ja sen keskuskylä Nigerin Agadezin alueen Arlitin departementissa. Se sijaitsee Aïrvuoriston pohjoisosassa Tamgakvuorten juurella olevassa entisessä jokilaaksossa noin 250 kilometriä Agadezista koilliseen. Kunnassa on 12 600 (vuonna 2010, arvio) ja kylässä 1900 asukasta (vuonna 2001, väestönlaskenta). Iférouanen kuntaan kuuluu kolme hallintokylää, kaksi perinteistä kylää, neljä leiriä ja 22 vedenottopaikkaa. Sen asukkaat ovat tuaregeja. Tärkeimmät elinkeinot ovat keinokasteluun perustuva puutarhaviljely sekä paimentolaisten harjoittama karjanhoito. Osa alueesta on täysin asumatonta autiomaata. Kylässä on koulu, terveysasema, posti ja huoltoasema. Se on myös yksi Aïrvuoriston matkailukohteista. Iférouanen nähtävyyksiin kuuluvat perinteiseen tyyliin rakennetut talot ja vehreät puutarhat, käsityökeskus ja pieni museo, ranskalaisen linnakkeen rauniot sekä strutsien suojelua varten perustettu eläintarha. Joulukuun lopussa järjestetään suuri Festival de l’Aïr -perinnejuhla. Majoitusta tarjoaa pieni hotelli ja leirintäalue. ==Lähteet== Luokka:Arlitin departementti Luokka:Nigerin kunnat Luokka:Nigerin kylät
Reisch

Reisch on muun muassa seuraavien henkilöiden sukunimi: * Gregor Reisch (1467–1525), saksalainen kartusiaani ja ensyklopedisti * Günter Reisch (1927–2014), saksalainen elokuvaohjaaja ja -käsikirjoittaja * Walter Reisch (1903–1983), itävaltalais-yhdysvaltalainen elokuvaohjaaja ja -käsikirjoittaja
Assamaka

Assamaka (myös Assamakka) on kylä ja raja-asema Nigerin Agadezin alueen Tchirozérinen departementin Ingallin kunnassa. Se sijaitsee Nigerin ja Algerian rajalla 450 kilometriä Agadezista luoteeseen. Kylässä 365 asukasta (vuonna 2001, väestönlaskenta). Assamakan kautta kulkee autiomaareitti Algerian In Guezzamista (28 kilometriä) Nigerin Arlitiin (210 kilometriä). Pohjoisessa se jatkuu Algerian Tamanrassetiin ja etelässä Arlitin uraanirekkoja varten päällystettynä maantienä Agadeziin ja Niameyhin. Toinen autiomaareitti kulkee Tigue Dan Tessoumin kautta Ingalliin. Keskellä Saharaa sijaitseva kylä on saanut alkunsa tuaregien käyttämän kaivon yhteydessä olleesta leiripaikasta. Seudulla asuu myös paimentolaisuutta harjoittavia arabeja. Assamakan eri kansallisuuksiin kuuluvat asukkaat saavat elantonsa rajaliikenteestä ja -kaupasta. Paikkakunta tunnetaan myös Saharan eteläpuolelta Maghrebiin pyrkivien siirtolaisten pysähdyspaikkana. ==Lähteet== Luokka:Ingall Luokka:Nigerin kylät
Kara (joki)

Kara () on Karanmeren Baidaratanlahteen laskeva joki Venäjällä Euroopan ja Aasian rajalla. Joki muodostaa osittain Jamalin Nenetsian autonomisen piirikunnan luoteisrajan Nenetsian autonomista piirikuntaa ja Komin tasavaltaa vasten. Karajoen katsotaan alkavan kahden sen alkujoen (Suuren ja Pienen Karajoen) liittymäkohdasta Komin ja Jamalin Nenetsian rajalla. Karajoen pituus on 257 kilometriä ja sen valuma-alue on 13 400 km² suuruinen. Nenetsian Ust- Karan kylä sijaitsee Karanmeren Baidaratanlahden Karanlahden itälaidalla, noin 11 kilometriä joen laskukohdasta pohjoiskoilliseen. == Lähteet == Luokka:Komin tasavallan joet Luokka:Nenetsian joet Luokka:Jamalin Nenetsian joet
Kuokkalan koulu

Kuokkalan yhtenäiskoulu on Kuokkalassa Jyväskylässä sijaitseva vuonna 1994 Pohjanlammen koulun viereen rakennettu koulu. Arkkitehtuurissa on painotettu tilojen monikäyttöisyyttä muuttuvissa olosuhteissa: jokaiselle luokka-asteelle on oma oleskelutilansa ja jokaiselle käytävälle on suomalainen ja englantilainen osoite. Koulun tunnuslause on: Find your way - löydä tiesi.https://peda.net/jyvaskyla/kuokkalanyhtenaiskoulu Koulussa on mahdollista järjestää erilaisia tapahtumia, juhlia, kokouksia jne. Tällaisia tilaisuuksia järjestetään Kuokkalan Yhtenäiskoulussa myös ulkopuoliselle väelle. Koulun rehtori on Markku Juhola. Koulussa käy usein vierailemassa turisteja ulkomailta, esim. Saksasta ja Japanista. Koulussa on yli 500 oppilasta, vaikka tilat on tarkoitettu vähemmälle oppilasmäärälle. Kuokkalan koulun tiloissa toimii myös Jyväskylän ainut ruotsinkielinen koulu, Kuokkala svenska skola. Koulu on perustettu vuonna 2003. ==Remontti ja uudisrakennus== Kuokkalan Yhtenäiskoulussa tehtiin remontti, joka alkoi vuoden 2017 alussa. Pohjanlammen koulu (luokat 1-6) ja Kuokkalan koulu (luokat 7-9) yhdistyivät Kuokkalan yhtenäiskouluksi, jossa opiskelee yli 900 oppilasta. Koulurakennukset, jotka sijaitsevat n. 90 metrin etäisyydellä toisistaan, on yhdistetty niiden väliin rakennetulla uudisosalla. Lisäksi entisen Pohjanlammen koulun tilat ja Kuokkalan koulun kädentaidon tilat peruskorjattiin. Rakennushanke toteutettiin kahdessa eri vaiheessa, joista ensimmäisenä tehtiin laajennusosa, n. 5 600 brm2. Työt alkoivat tammikuun alussa 2017 ja laajennusosan työt valmistuivat toukokuussa 2018. Laajennusosan tilat otettiin käyttöön lukukaudelle 2018-2019 siten, että myös Pohjanlammen koulun oppilaat siirtyvät niihin tiloihin väistöön Pohjanlammen koulun peruskorjauksen (kesä 2018- kesä 2019) ajaksi. Hanke jatkuu vuonna 2021 Kuokkalan koulun valmistuskeittiön muutoksella palvelukeittiöksi ja samalla muokataan koulun oppimisympäristöjä. https://www.jyvaskyla.fi/tilapalvelu/investointiohjelma-ja-hankkeet/kuokkalan- yhtenaiskoulun-laajennus ==Lähteet== ==Aiheesta muualla== * Kuokkalan yhtenäiskoulu Peda.netissä Luokka:Jyväskylän peruskoulut Luokka:Jyväskylän rakennukset ja rakennelmat Luokka:Kuokkala (Jyväskylä)
1521 Seinäjoki

1521 Seinäjoki (1521 Seinajoki) on päävyöhykkeen asteroidi, jonka kiertoaika auringon ympäri on 1755.3497820 päivää (4.81 vuotta). Ensimmäisen kerran asteroidi havaittiin 22. lokakuuta 1938. Asteroidin löysi suomalainen Yrjö Väisälä. == Lähteet == == Aiheesta muualla == *California Institute of Technology, Jet Propulsion Laboratory Small-Body Database Browser: 1521 Seinajoki (1938 UB1) Luokka:Päävyöhykkeen asteroidit
Tammisalon kirkko

Tammisalon kirkko on Tammisalon kaupunginosassa Helsingissä sijaitseva Roihuvuoren seurakunnan kirkko. Se on valmistunut vuonna 1966 ja se on seurakunnan kolmesta kirkosta vanhin. Kirkon on suunnitellut arkkitehti Lauri Silvennoinen. Punatiilisessä kirkossa on erillinen kellotorni. ==Tammisalon kirkonkello== Kirkon aarteena pidetään tummaäänistä kirkonkelloa, joka on valettu Pariisissa vuonna 1894. Kellon valoi monipuolinen kuvanveistäjä ja taiteilija Sigurd Wettenhovi-Aspa. Esikuvana oli italialaisen kellonvalajan tekemä kello. Elämän ja kuoleman kello -nimeä kantava kello oli alun perin tarkoitettu pariisilaiseen nunnaluostariin, mutta päätyi Pariisin maailmannäyttelyyn. Kello oli kaupan ja ostajiakin oli. Vapaaherra Yrjö-Sakari Yrjö-Koskinen havitteli kelloa Viipurin tuomiokirkkoon, mutta kello oli liian kallis. Se päätyi kuitenkin säilytettäväksi Ateneumiin. Helsingin seurakunnat ostivat kellon. Kun kirkon suunnitellut arkkitehti Silvennoinen oli tarkoitus siunata Tammisalon kirkossa vuonna 1969, kirkon tapulissa ei vielä ollut kelloa. Niinpä seurakuntayhtymä sijoitti Pariisista hankitun kellon Tammisalon kellotapuliin. ==Kirkosta luopuminen== Helsingin seurakuntayhtymän ja sen seurakuntien taloustilanteen vuoksi kirkosta päätettiin luopua. Roihuvuoren seurakuntaneuvosto teki luopumispäätöksen 2022 ja kirkko tulee siirtymään seurakuntayhtymän kiinteistöosaston hallintaan vuoden 2023 alussa. Roihuvuoren seurakunnan käyttöön jää sen jälkeen Roihuvuoren kirkko, Laajasalon kirkko ja Laajarannan kerhotalo. ==Lähteet== ==Aiheesta muualla== *Tammisalon kirkko Helsingin seurakuntien sivustolla Luokka:Helsingin kirkot Kirkko Luokka:Suomen kivikirkot
Jerikonruusu

thumb|220px|jerikonruusu vihreänä Jerikonruusu (Anastatica hierochuntica) on ristikukkaiskasvien heimoon kuuluva kasvilaji. Jerikonruusuksi on kutsuttu myös mähkäkasveihin kuuluvaa peikonmähkää, joka ei ole läheistä sukua tälle lajille. Jerikonruusua myydään toisinaan huonekasviksi kuivana lehtisykerönä, joka herää eloon päästessään kosketuksiin kosteuden kanssa. == Lähteet == * Räty, E. ja Alanko, P. 2004: Viljelykasvien nimistö. 200 sivua. – Puutarhaliiton julkaisuja, Helsinki. ISBN 951-8942-57-9. == Aiheesta muualla == *Finto: Kassu – Kasvien suomenkieliset nimet: Jerikonruusu (Anastatica hierochuntica) *Encyclopedia of Life (EOL): Anastatica hierochuntica *Flora of Pakistan: Anastatica hierochuntica *Dr. Duke's Phytochemical and Ethnobotanical Databases: Anastatica hierochuntica Luokka:Ristikukkaiskasvit
Rastit

Rastit eli isorastit (Anchusa) on lemmikkikasveihin (Boraginaceae) kuuluva suku, jonka lajeja viljellään koristetarkoituksiin. == Rastilajeja == * egyptinrasti (Anchusa aegyptiaca) * hietikkorasti (Anchusa aggregata) * peltorasti (Anchusa arvensis, syn. Lycopsis arvensis suvussa suvirastit) * italianrasti eli sinirasti (Anchusa azurea, syn. A. italica) * etelänrasti (Anchusa capensis) * rohtorasti eli häränkieli (Anchusa officinalis) * raspirasti (Anchusa strigosa) * poimurasti (Anchusa undulata) Finto, Kassu – Kasvien suomenkieliset nimet: Anchusa Viitattu 10.1.2022. Sukuun on aiemmin luokiteltu laji: * tarharastio eli rastio eli tarharasti (Cynoglottis barrelieri, aiemmin Anchusa barrelieri)Suomen Lajitietokeskus: Tarharastio (rastio) – Cynoglottis barrelieri Viitattu 1.6.2022. → siirretty sukuun rastiot (Cynoglottis) == Lähteet == == Aiheesta muualla == * Suomen Lajitietokeskus: Isorastit – Anchusa * ITIS: Anchusa * United States Department of Agriculture (USDA): Anchusa * Flora of China: Anchusa *
Ballad of Hollis Brown

Ballad of Hollis Brown on Bob Dylanin vuonna 1964 julkaisema blues-kappale. Kappale kertoo etelädakotalaisesta maanviljelijästä, joka kärsii köyhyyden takia vakavasta masennuksesta ja lopulta ampuu vaimonsa, lapsensa ja itsensä. ”Ballad of Hollis Brown” äänitettiin 7. elokuuta 1963. Sen tuottajana toimi Tom Wilson. Kappale julkaistiin alun perin Bob Dylanin 13. tammikuuta 1964 ilmestyneellä albumilla The Times They Are a-Changin'. ”Ballad of Hollis Brown” on ollut suosittu cover-kappale ja muun muassa brittiläiset rock- yhtyeet Nazareth ja The Pretty Things sekä yhdysvaltalainen punk-yhtye Rise Against ovat äänittäneet kappaleesta oman sovituksensa. == Lähteet == === Viitteet === Luokka:Bob Dylanin kappaleet Luokka:Vuoden 1964 kappaleet
Tillit

Tillit eli maustetillit (Anethum) kuuluvat sarjakukkaiskasvien (Apiaceae) heimoon. Lajeja viljellään maustekasveina. == Lajeja == * tilli eli maustetilli (Anethum graveolens) * intiantilli (Anethum sowa, syn. A. graveolens subsp. sowa) == Lähteet == == Aiheesta muualla == *Suomen Lajitietokeskus: Tillit (maustetillit) – Anethum *Funet: Tillit (Anethum) *ITIS: Anethum *United States Department of Agriculture (USDA): Anethum *Flora of China: Anethum *
Chimes of Freedom

Chimes of Freedom voi viitata ainakin seuraaviin: * ”Chimes of Freedom”, Bob Dylanin kappale * Chimes of Freedom, Bruce Springsteenin EP * Chimes of Freedom: The Politics of Bob Dylan's Art, Mike Marquseen kirjoittama kirja Bob Dylanista * Chimes of Freedom: The Songs of Bob Dylan Honoring 50 Years of Amnesty International, Amnesty Internationalin 50-vuotisjuhla-albumi.
Kenguruntassut

Kenguruntassut eli kengurunkäpälät (Anigozanthos) on kasvisuku yksisirkkaisiin kuuluvassa kenguruntassukasvien (Haemodoraceae) heimossa. Suvussa on 11 lajia, joita kasvaa alkuperäisenä Länsi-Australiassa. Kenguruntassuja käytetään huone- ja leikkokasveina. == Lajeja == * keltakenguruntassu (Anigozanthos flavidus) * punakenguruntassu (Anigozanthos manglesii)Räty ja Alanko 2004, s. 25. == Lähteet == * Räty, E. ja Alanko, P. 2004: Viljelykasvien nimistö. 200 sivua. - Puutarhaliiton julkaisuja, Helsinki. ISBN 951-8942-57-9. === Viitteet === == Aiheesta muualla == * Finto: Kassu – Kasvien suomenkieliset nimet: Anigozanthos * Suomen Lajitietokeskus: Kenguruntassut – Anigozanthos Luokka:Commelinales
Huonemalva

Huonemalva (Anisodontea capensis; syn. Malvastrum capense) on Etelä-Afrikasta kotoisin oleva malvakasvi (heimo Malvaceae), jota pidetään huonekasvina tai yksivuotisena kesäkukkana. == Lähteet == * Räty, E. ja Alanko, P. 2004: Viljelykasvien nimistö. 200 sivua. - Puutarhaliiton julkaisuja, Helsinki. ISBN 951-8942-57-9. == Aiheesta muualla == * Suomen Lajitietokeskus: Huonemalva – Anisodontea capensis Luokka:Malvakasvit
RC Formula

RC Formula on luxemburgilainen pikkuformulatalli, joka kilpailee Eurocup Formula Renault- ja Formula Renault Alps -sarjoissa vuonna 2012. ==Lähteet== *http://www.rcformula.com/ Luokka:Autourheilutallit
Bernardo Hombach Lütkermeier

Bernardo Hombach Lütkermeier (s. 12. syyskuuta 1933 Krefeld) on saksalaissyntyinen, Nicaraguassa uransa luonut roomalaiskatolinen piispa. Hänet vihittiin papiksi 28. kesäkuuta 1961 ja nimitettiin Juigalpan hiippakunnan johtoon 28. helmikuuta 1995. Piispaksi vihkiminen seurasi 22. huhtikuuta. Pääkonsekraattorina toimi Miguel Obando Bravo, jota avustivat Johannes Joachim Degenhardt ja César Bosco Vivas Robelo.Catholic- Hierarchy.org: Bishop Bernardo Hombach Lütkermeier Hombach Lütkermeier sai 15. joulukuuta 2003 nimityksen Granadan piispaksi, jona hän toimi, kunnes jäi eläkkeelle 11. maaliskuuta 2010. == Lähteet == Luokka:Saksalaiset papit Luokka:Nicaragualaiset papit Luokka:Katoliset piispat Luokka:Vuonna 1933 syntyneet Luokka:Elävät henkilöt
Carl Johan Bernadotte

Carl Johan Arthur Bernadotte af Wisborg (31. lokakuuta 1916 Tukholma, Ruotsi – 5. toukokuuta 2012 Ängelholm, Ruotsi) oli ruotsalainen kreivi, liikemies ja entinen Ruotsin prinssi ja Taalainmaan herttua. Hän menetti kruununperimysasemansa vuonna 1946 avioiduttuaan ei-aatelisen toimittaja Kerstin Wijkmarkin kanssa. Hän asui useita vuosia Lontoossa ensimmäisen vaimonsa kanssa ja työskenteli liikemiehenä. Pariskunta adoptoi kaksi lasta. Vaimonsa kuoleman jälkeen Bernadotte muutti takaisin Ruotsiin ja avioitui uudelleen vuonna 1988 kreivitär Gunnila Märta Louise Wachtmeister af Johannishusin kanssa. Luxemburgin suurherttuatar Charlotte myönsi Bernadottelle kreivin arvon vuonna 1951, ja hänestä tuli Wisborgin kreivi. Wisborg on keskiaikainen rauniolinna Visbyssä. Carl Johan Bernadotte oli kruununprinssi Kustaa Aadolfin (sittemmin kuningas Kustaa VI Aadolf) ja prinsessa Margaretan nuorin poika ja nykyisen Ruotsin kuninkaan Kaarle XVI Kustaan setä. Hän oli myös kuningatar Viktorian viimeinen elossa ollut lapsenlapsenlapsi. ==Lähteet== == Aiheesta muualla == Luokka:Ruotsalaiset kreivit Luokka:Ruotsin prinssit Luokka:Vuonna 1916 syntyneet Luokka:Vuonna 2012 kuolleet